Νύχτα κατεδάφισης της ντίσκο

Ως νύχτα κατεδάφισης της ντίσκο (αγγλικά: Disco Demolition Night) είναι γνωστή η ανατίναξη μεγάλου αριθμού δίσκων μουσικής ντίσκο που συνέβη κατά την διάρκεια αγώνων μπέιζμπολ στις 12 Ιουλίου του 1979 στο Σικάγο των ΗΠΑ.Το συμβάν έχει συνδεθεί τόσο με την σταδιακή απώλεια της δημοφιλίας της ντίσκο στα τέλη του 1970 όσο και με ρατσιστικά κίνητρα και την γενικότερη υποκίνηση μίσους.

 Οι αγώνες ήταν μεταξύ της τοπικής ομάδας Chicago White Socks και της φιλοξενούμενης Detroit Tigers, όπου και οι 2 συνέβαιναν μέσα στην ίδια ημέρα με το διάλειμμα μεταξύ των αγώνων να είναι 30λεπτο. Οι αρχές του γηπέδου αποφάσισαν κατά την διάρκεια του διαλείμματος ως επιπλέον κίνητρο για μεγαλύτερη προσέλευση θεατών να γεμίσουν ένα μεγάλο κιβώτο με δίσκους μουσικής ντίσκο και να το ανατινάξουν στην μέση του γηπέδου, σκεπτόμενοι πως -κατά το πνεύμα της εποχής- θα υπήρχαν πολλοί οπαδοί της ροκ μουσικής οι οποίοι θα συνέρρεαν για να παρακολουθήσουν το θέαμα, και προσκαλώντας τους να φέρουν μαζί τους όποιους δίσκους με μουσική ντίσκο διέθεταν ή εύρισκαν. Κατά την διάρκεια διαλείμματος ενεργοποιήθηκε ο μηχανισμός πυροδότησης στο κιβώτιο και ακολούθησε μεγάλη έκρηξη. Το αποτέλεσμα ήταν να καταστραφεί μέρος του χλοοτάπητα του γηπέδου, τόσο από την έκρηξη και την διασκόρπιση των κομματιών των δίσκων, όσο και από την μαζική εισροή χιλιάδων οπαδών που ακολούθησε στον αγωνιστικό χώρο.Η κατάσταση ξέφυγε εκτός ελέγχου πολύ γρήγορα και χρειάστηκε η παρέμβαση των αστυνομικών μονάδων καταστολής ώστε να αποκατασταθεί η τάξη και να εκκενωθεί ο χώρος, ενώ ο αγώνας που ήταν προγραμματισμένος να ακολουθήσει ακυρώθηκε. Πολλοί θεατές είχαν φέρει μαζί τους δίσκους της ντίσκο τους οποίους δεν τους είχαν παραδόσει ώστε να μπουν στο κιβώτιο αλλά τους πετούσαν από την εξέδρα στο γήπεδο ως φρίσμπι μαζί και με μπουκάλια, κέρματα, αναπτήρες και άλλα αντικείμενα, ή τους έκαιγαν μόνοι τους στον χώρο του γηπέδου. Παρατηρήθηκε επίσης το φαινόμενο η συρροή να είναι τόσο μαζική ώστε πολλοί είχαν μπει στο γήπεδο χωρίς να πληρώσουν εισιτήριο, και αρκετοί είχαν μαζί τους πλακάτ και πανό με υβριστικό περιεχόμενο.Πολιτισμικά θεωρείται ως ημερομηνία ορόσημο ως προς την σταδιακή απώλεια δημοφιλίας της μουσικής ντίσκο στα τέλη της δεκαετίας του 1970 με τις αρχές του 1980.Η συγκεκριμένη εκδήλωση περιγράφθηκε ως υποκίνηση μίσους και μουσική εθνοκάθαρση, καθώς και αποδόθηκαν ανοικτά ρατσιστικά κίνητρα καθώς η ντίσκο ήταν αντιπροσωπευτικότερη ως είδος και ιδιαίτερα δημοφιλής στις κοινότητες των Αφροαμερικανών, Λατινοαμερικανών και των ομοφυλοφίλων ενώ οι οπαδοί της ροκ ήταν κυρίως λευκοί.Οι διοργανωτές των αγώνων ανέφεραν πως ήταν απλώς μια αθώα εκδήλωση για τους σκοπούς της διασκέδασης, και δεν υπήρχε κάποιο συγκεκριμένο πολιτιστικό υπόβαθρο ή ρατσιστικά κίνητρα κατά την εποχή όπου έγινε η εκδήλωση. Dahl, Steve· Hoekstra, Dave (Αυγούστου 2016). Disco Demolition: The Night Disco Died. Chicago, Illinois: Curbside Splendor Publishing. ISBN 978-1-9404-3075-1. Dickson, Paul (2012). Bill Veeck: Baseball's Greatest Maverick. New York: Walker Publishing Co., Inc. ISBN 978-0-8027-1778-8. Fingers, Rollie (2008). Rollie's Follies: A Hall of Fame Revue of Baseball Stories and Stats Lists and Lore. Cincinnati: Clerisy Press. ISBN 978-1-57860-335-0. Frank, Gillian (May 2007). «Discophobia: Antigay Prejudice and the 1979 Backlash against Disco». Journal of the History of Sexuality (Austin, Texas: University of Texas Press) 16 (2): 276–306. doi:10.1353/sex.2007.0050. PMID 19244671. https://archive.org/details/sim_journal-of-the-history-of-sexuality_2007-05_16_2/page/276. Young, Christopher J. (Summer 2009). «'When Fans Wanted to Rock, the Baseball Stopped': Sports, Promotions, and the Demolition of Disco on Chicago's South Side». The Baseball Research Journal (Scottsdale, Az.: Society for American Baseball Research) 38 (1): 11–16. Zeitz, J. (October 2008). «Rejecting the center: Radical grassroots politics in the 1970s—second-wave feminism as a case study». Journal of Contemporary History (Thousand Oaks, Calif.: SAGE Publications, Ltd) 43 (4): 673–678. doi:10.1177/0022009408095422. https://archive.org/details/sim_journal-of-contemporary-history_2008-10_43_4/page/673. Whitesoxinteractive.com's Disco Demolition story page Τηλεοπτικό αφιέρωμα σχετικά με τα γεγονότα - ESPN/YouTube Disco Demolition: Riot to Rebirth - Red Bull Music Academy/YouTube